《送袁中丞持节册南诏五韵（净字）》
唐代·权德舆

西南使星去，远彻通朝聘。烟雨僰道深，麾幢汉仪盛。

途轻五尺险，水爱双流净。上国洽恩波，外臣遵礼命。

离堂驻驺驭，且尽樽中圣。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。